Indian Bengali sizzling Chicken Cooking Recipes


Mile sur mera tumhara
Contact Admin
About me

.



















Free
Bengali
Fonts
Downloa








Kanchanmoni's Sizzler Recipes Chicken
Indian Bengali sizzling cooking recipe site is providing you the information on how to cook Chicken Indian Bengali style. You'll find some of the most unique and interesting recipes here! You will learn how to cook a multitude of delicious Food mostly simple & easy. I believe cooking is an art & you add spice, salt & oil according to your liking; most of it is everyday cooking.

চিকেন কাটলেট
উপকরণ : মুরগীর মাংসের কিমা ২০০ গ্রাম, কর্ণ ফ্লাওয়ার ২ চা চামচ, আদা বাটা ১ চা চামচ, রসুন বাটা ১ চা চামচ, পেঁয়াজ মিহি কুচি ২ টেবিলচামচ, কাঁচা মরিচ কুচি ২-৩ টি, গারলিক সস ১ টেবিল চামচ, টমেটো সস ১ টেবিল চামচ, লবন স্বাদ মতো, টেস্টিং সল্ট আধা চা চামচ, সাদা গোল মরিচের গুঁড়া ১ চা চামচ, ধনে পাতা কুচি ১ টেবিল চামচ, ডিম ২ টি, ব্রেড ক্রাম ২ কাপ, তেল ভাজার জন্য।
প্রনালি :  একটি বাটিতে মুরগীর মাংসের কিমার সাথে তেল , ডিম ও ব্রেড ক্রাম বাদে বাকি সব উপকরন দিয়ে খুব ভাল করে মিশিয়ে নিন। এবার কাটলেটের আকারে গড়ে নিন। ও হালকা ময়দা মাখিয়ে ফ্রিজে রেখে সেট হতে দিন। ২ টি ডিম একটু লবন দিয়ে ফেটিয়ে নিন। এবার ফেটানো ডিমে সাবধানে কাটলেটগুলো চুবিয়ে ব্রেড ক্রামে জড়িয়ে আবারও কিছু সময় ফ্রিজে সেট হতে দিন। কড়াইতে তেল গরম করে কাকলেট হালকা আঁচে সোনালি করে ভেজে নিন। ভাজা হয়ে গেলে কিচেন টিস্যুর উপর নামিয়ে নিন, এতে বাড়তি তেল টিস্যু টেনে নেবে । এবার পছন্দ মতো সস বা সালাদের সাথে গরম গরম পরিবেশন করুন মুচমুচে চিকেন কাকলেট ।
চিকেন, নুডলস  স্যুপ :
উপকরণ:  মুরগির লেগ পিস-২টো,  পেঁয়াজ-১টা,  গাজর-১টা, আদা-৫ গ্রাম,  স্প্রিং অনিয়ন-৭টা,  কাঁচালঙ্কা-৩টে, ধনেপাতা,  রসুন-৪,৫ কোয়া,  নুন,  লেবু-অর্ধেক, জল-২০০ মিলি, মধু-১ চা চামচ, সয়া সস-১ চা চামচ,  অলিভ অয়েল-২ টেবিল চামচ,  এগ নুডলস-১ মুঠো,
প্রণালি:  মুরগির লেগ পিস দুটো আলাদা করে নিন। আদা থেঁতো করে নিন, স্প্রিং অনিয়ন কুচি করে নিন। কাঁচালঙ্কা অর্ধেক করে ভেঙে নিন ও রসুন মিহি করে কুচিয়ে নিন। এবারে কড়াইতে ২ টেবিল চামচ অলিভ অয়েল গরম করে মাংসের টুকরো বাদামি করে ভেজে নিন। ওর মধ্যে পেঁয়াজ কুচি, টুকরো করে কাটা গাজর দিন। এবারে থেঁতো আদা, রসুন কুচি, স্প্রিং অনিয়ন ও কাঁচা লঙ্কা দিয়ে নেড়ে নিয়ে নুন, গোলমরিচ গুঁড়ো, ধনেপাতা কুচি দিয়ে ভাল করে সাঁতলে নিন। ২০০ মিলি জল দিয়ে হালকা আঁচে ২-৩ মিনিট ফোটান। লেবুর রস দিন। সয়া সস ও মধু দিয়ে কিছুক্ষণ আলতো নেড়ে চাপা দিয়ে ১০ মিনিট ঢিমে আঁচে রাখুন। এই স্যুপ থেকে চিকেন তুলে নিন। একমুঠো নুডলস দিয়ে ৫ মিনিট রান্না করুন। এরপর চিকেন লেগ পিস থেকে টুকরো টুকরো করে ছিঁড়ে নিয়ে স্যুপের মধ্যে দিয়ে স্প্রিং অনিয়ন, কাঁচালঙ্কা ও ধনেপাতা কুচি দিয়ে সাজিয়ে গরম গরম পরিবেশন করুন।
দই চিকেন আচারি:
উপকরণ :  মুরগির মাংস ১ কেজি ছোট টুকরো করা, পেঁয়াজ মোটা করে কাটা, আস্ত কাঁচামরিচ ১০-১২টি, সরিষার তেল পরিমাণ মতো, লবণ স্বাদ অনুযায়ী, পাঁচফোড়ন ১ চা চামচ, টক দই ২০০ গ্রাম, আদা বাটা ১ টেবিল চামচ, রসুন বাটা ১ টেবিল চামচ, হলুদ গুঁড়া ২ চা চামচ, মরিচ গুঁড়া ১ চা চামচ, তেজপাতা ২টি, এলাচ ও দারুচিনি আস্ত ২টি করে।
প্রস্তুত প্রণালি :  প্রথমে মুরগির মাংস ভালো করে ধুয়ে নিন। তারপর একটি কড়াইতে সরিষা তেল গরম করে তাতে পাঁচফোড়ন, তেজপাতা ও গরম মসলা হালকা ভেজে একে একে পেঁয়াজের টুকরা, সব বাটা, গুঁড়া মসলা এবং স্বাদ অনুযায়ী লবণ দিয়ে ভালো করে কষিয়ে নিন। পরে মুরগির মাংস দিয়ে আবার কিছুক্ষণ কষিয়ে পরিমাণ মতো জল, টক দই ও কাঁচামরিচ দিয়ে কিছুক্ষণ রান্না করে ওপরে তেল ভেসে এলে নামিয়ে সাজিয়ে পরিবেশন করুন দই চিকেন আচারি।
বাটার চিকেন
উপকরণ : হাড় ছাড়া মুরগির মাংস ৫০০ গ্রাম, পেঁয়াজ ১টি, রসুন ৩/৪টি, আদা ১ ইঞ্চি পরিমাণ, টমেটো পিউরি ১/২ কাপ, গরম মসলা ১ চা চামচ, ধনে গুঁড়ো ১/২ চা চামচ, জিরে গুঁড়ো ১/২ চা চামচ, চিনি ১ চা চামচ, শুকনো মরিচ গুঁড়ো ১/২ চা চামচ শুকনো মেথি পাতা গুঁড়ো ১ চা চামচ কাজুবাদাম(সামান্য জল দিয়ে বাটা)৪ টেবিল চামচ, তেল ৩ টেবিল চামচ, লবণ পরিমাণমতো, কমলা রং সামান্য, মাখন ১/২ টেবিল চামচ
প্রণালী: পেঁয়াজ, রসুন ও আদা এক সাথে বাটুন, একটি পাত্রে রাখুন এবং এগুলোর সাথে তেল মেশান পরে গরম মসলা, ধনে ও জিরে গুঁড়ো ভালোভাবে মেশান। হাই পাওয়ারে ৪ মিনিট রান্না করুন। এবার এর সাথে টমেটোর পিউরি, শুকনো মরিচ গুঁড়ো, চিনি, মুরগি ও মেথি গুঁড়ো একসাথে মেশান এবং ৬ মিনিট হাই পাওয়ারে রান্না করুন। এবারে ভালো ভাবে মাখন মেশান, হাই পাওয়ারে আবার ২ মিনিট রান্না করুন। ১/২ মিনিট পর প্লেটের উপর কাঁচামরিচ কাটা ও মাখন দিয়ে সাজিয়ে পরিবেশন করুন।
গন্ধরাজ লেবুর  চিকেন:
উপকরণঃ চিকেন লেগ পিস-৪টে, গন্ধরাজ লেবুর রস-২ টেবিল চামচ, পাতিলেবুর রস-১ টেবিল চামচ,  পেঁয়াজের রস-১ টেবিল চামচ, রসুনের রস-১ টেবিল চামচ, আদার রস-১ টেবিল চামচ, টক দই-২ টেবিল চামচ, কাঁচালঙ্কা বাটা-১ টেবিল চামচ, কাঁচালঙ্কা চেরা-২,৩টে, ধনে গুঁড়ো-১ টেবিল চামচ, গন্ধরাজ লেবুর পাতা-৩,৪টে, ছোট এলাচ-৪,৫টা, নুন-স্বাদ মতো, সাদা তেল-পরিমান মতো
প্রণালীঃ চিকেন লেগ পিস পেঁয়াজের রস, আদার রস, রসুনের রস, গন্ধরাজ লেবুর রস, পাতিলেবুর রস, টক দই, কাঁচালঙ্কা বাটা, ধনেগুঁড়ো, নুন ও সাদা তেল দিয়ে ম্যারিনেড করে ৩০ মিনিট রেখে দিন। কড়াইতে সাদা তেল গরম করে ছোট এলাচ ফোড়ন দিন। এবার চিকেন দিয়ে হালকা ভেজে ম্যারিনেডের বাকি মিশ্রণ দিয়ে চাপা দিয়ে রাখুন। জল ছাড়তে থাকলে আরও একটু গন্ধরাজ লেবুর রস, দই আর নুন দিয়ে চাপা দিয়ে রাখুন। চিকেন সেদ্ধ হয়ে এলে গন্ধরাজ লেবুর পাতা ও কাঁচালঙ্কা চেরা দিয়ে ২,৩ মিনিট পর নামিয়ে নিন।
চিকেন ডালনা.
উপকরণ : চিকেন ৪-৫ টুকরা, মসুর/বুটের ডাল ১ কাপ, আদা বাটা ১ চা চামচ, পেঁয়াজ কুচি ২ টেবিল চামচ, হলুদ গুঁড়া ১ চা চামচ, তেল ও লবণ পরিমাণমতো।
প্রণালি : চিকেন টুকরাগুলো ভালোভাবে ধুয়ে নিন।কড়াইতে তেল গরম করে পেঁয়াজ গোল্ডেন ব্রাউন করে ভেজে তাতে চিকেন টুকরা ছেড়ে দিন। একে একে আদা বাটা, হলুদ গুঁড়া ও লবণ দিয়ে কিছুক্ষণ নাড়াচাড়া করে তাতে ৩ কাপ জল দিন। জল গরম হলে তাতে ডাল দিয়ে দিন এবং কিছুক্ষণ রান্না করুন। ঘন হয়ে এলে নামিয়ে পরিবেশন করুন।
মোরগ মোসল্লাম
উপকরন :  মোরগ একটা (আস্ত, বুক কেটে ভাল করে পরিস্কার করা), জয়ফল,  জয়ত্রী,  জাফরান সামান্য ( এক চা চামচ কোওড়া জলের সাথে ভিজিয়ে রাখুন, চিনা বাদাম গ্রাইন্ড করা ৪ চা চামচ,  দারুচিনি ৪ টুকরা (হাফ ইঞ্চি) এলাচি ৩/৪টা,  কিসমিস ১০/১২ টা,  তেজপাতা তিনটা মাঝারি,  আদা ২ টেবিল চামচ,  রসুন দেড় টেবিল চামচ, ধনিয়া ১ চা চামচ,  জিরা ১ চা চামচ, কাঁচা লংকা পেষ্ট/গ্রাইন্ড (ঝাল বুঝে), ৩ টেবিল চামচ, টমেটো সস ৪ টেবিল চামচ,  টক দই অর্ধেক কাপ,  চিনি ১ চা চামচ, পরিমান মত লবন,  তেল পনে এক কাপ,  কয়েকটা কাঁচালংকা,  পেঁয়াজ ভাঁজা এক কাপ(বাঁধার জন্য কয়েক ফুট সাদা সেলাই সুতা)
প্রনালী : আস্ত মুরগী রান্না করতে বুকটা কেটে নিন । একে একে সব মশলা দিয়ে দিন।টমেটো সস দিতে ভুলবেন না এবং টক দই দিতেই হবে। এবার ভাল করে মেখে আধা ঘন্টার জন্য রেখে দিন।রান্না শুরু করার আগে মোরগটাকে সুতা দিয়ে বেঁধে নিন,এতে মোরগের আকার ঠিক থাকবে। এবার হাড়িতে হাফ কাপ তেলতেজপাতা দিয়ে গরম করে পুরো মোরগটা এবং মশলা গুলো দিয়ে দিনএবং ঢাকনা দিয়ে মধ্যম আঁচে মিনিট ২০ এর জন্য রেখে দিন। তবে মাঝে মাঝে সেদ্ধ হয়েছে কিনা সেটা দেখে নাড়িয়ে দিতে ভুলবেন না। এবার পেঁয়াজ ভাঁজা গুড়া করে ছিটিয়ে দিন এবং নামানোর আগে কয়েকটা কাঁচালংকাদিতে পারেন। আপনার মন মত করে সাজিয়ে প্লেটে পরিবেশনের জন্য প্রস্তুত।
গ্রেভি চিকেন
উপকরণ: মুরগির মাংস ২ কাপ ( কিউব করে কাটা ), পিয়াজ বড় মোটা করে কাটা ১ ১/২ কাপ, লেবুর রস ১ টেবিল চামচ
ডিম ১ টা, ময়দা ৩ টেবিল চামচ, কর্নফ্লাওয়ার ২ টেবিল চামচ, চিলি সস ১ কাপ, গুঁড়া মরিচ ২ চা চামচ, আদা ও রসুন বাটা ১ টেবিল চামচ, জিরা ও ধনিয়া বাটা/ গুঁড়া ১ টেবিল চামচ, সয়াসস ৪ টেবিল চামচ, ক্যাপ্সিকাম কিউব ১ টেবিল চামচ, টেস্টিং সল্ট ১/২ চা চামচ
লবণ স্বাদমতো, তেল পরিমাণমতো
প্রনালি: মুরগির মাংস সয়াসস, আদা , রসুন ,জিরা ও ধনিয়া বাটা ,লেবুর রস ,ময়দা, ডিম,ও লবন দিয়ে মাখিয়ে ১৫/২০ মিনিট ফ্রিজে রেখে দিন।আদা , রসুন ,জিরা ও ধনিয়া বাটা সব মিলিয়ে ১ চা চামচ দিয়ে মাখাতে হবে ।প্যানে তেল গরম হলে মাংস দিয়ে ৪/৫ মিনিট নাড়াচাড়া করে ভাজুন।ভাজা হয়ে গেলে পেয়াজ কুচি দিয়ে ,মরিচ গুঁড়া ও ১ কাপ জল দিয়ে ঢেকে দিন ৫ মিনিটের জন্য।
৫ মিনিট পর ১ কাপ নরমাল জলে সস ও কর্নফ্লাওয়ার গুলিয়ে চিকেনের সাথে ভাল করে নেড়েচেড়ে মিশিয়ে দিন ।ঢেকে দিয়ে কিছুক্ষন রান্না করুন ।ঘন হয়ে এলে নেড়ে নামিয়ে নিন।সাভিং ডিশে ঢেলে ক্যাপ্সিকাম কিউব ছিটিয়ে দিন ।
পেরি পেরি চিকেন
উপকরন:  ১টি আস্ত মুরগি(চামড়া সহ), ৪-৬ টি পাকা লাল বম্বে মরিচ,  লেবুর রস,  একটি বড় লাল কাপ্সিকাম৪-৫ টি রসুনের কোয়া, ৪ টেবিল চামচ সাদা ভিনেগার,  ১ চা চামচ গোলমরিচের গুঁড়ো,  ১/২ কাপ অলিভে অয়েল বা নরমাল সয়াবিন তেল, লবণ স্বাদ অনুযায়ী, ১/২ লাল মরিচের গুঁড়ো
প্রণালি :  সব মশলা ব্লেন্ডারে পিষে নিতে হবে তেল দিয়ে। মিহি পেস্ট হবে।-মুরগি ভালো মত ধুয়ে ৪ টুকরো করে (চাইলে দু টুকরো করতে পারেন বা আস্ত রেখে মাঝখান থেকে চিরে ছড়িয়ে নিতে পারেন) ব্লেন্ড করা সব মসলা ভালো মত মুরগির গায়ে ভালো করে মাখিয়ে নিতে হবে। এই মাখানর সময় মুরগিকে ভালো করে ম্যাসাজ করুন।-এরপর এটিকে ৩-৪ ঘন্টা মেরিনেট করার জন্য ঠান্ডা জায়গায় রেখে দিন। সাড়া রাত রাখতে পারলে আরও ভালো।-এরপর কয়লার আগুনে গ্রিল করে নিন সিদ্ধ হওয়া পর্যন্ত। মাঝে মাঝে তেল ব্রাশ করে দিতে পারেন। গ্রিল চাইলে চুলা কিংবা ইলেকট্রিক গ্রিলারেও করতে পারেন। আবার চাইলে ওভেনে বেকও করে নিতে পারেন। যাদের কোনটাই নেই, তাঁরা চুলায় সেঁকে নেবেন।-ব্যাস,তৈরি আপনার পেরি পেরি চিকেন। পরিবেশন করুন সুইট বা সওয়ার চিলি সসের সাথে।
লেমন চিকেন
উপকরণ :মুরগীর মাংস, লেমন গ্রাস, অদা কাটা, আস্ত পাকা মরিচ, লেমন পাতা, নারকেল দুধ, ভেজিটেবল পরিমান মত।নুন
প্রনালি: প্রথমে ব্লেন্ডারে লেমন গ্রাস কেটে তার. সাথে অদা ও আস্ত দুটি পাকা মরিচ ব্লেন্ড করে নিন। তারপর চুলায় ফ্রাইপ্যানে ভেজিটেবল অয়েল দিয়ে মাঝারি আচে রাখুন।অয়েল গরম হলে ব্লেন্ড করা পেস্ট দিয়ে হালকা নেড়ে মাংস গুলো ঢেলে দিন।এরপর কিছুক্ষণ পর নারকেল দুধ ও ফিশসস,দিয়ে পাত্রের মুখে ঢাকনা দিয়ে রান্না করুন।,তারপর চুলা থেকে নামিয়ে ধনে পাতা দিয়ে পছন্দ অনুযায়ী সাজিয়ে পরিবেশন করুন।
হট অ্যান্ড সুইট চিকেন উইংস
উপকরন :   ধাপ-১ (চিকেন উইং ফ্রাই), চিকেন উইং ১৫ টি,  আদা বাটা ১ টেবিল চামচ,  রসুন বাটা ১ টেবিল চামচসয়াসস ২ টেবিল চামচ, পাপরিকা পাউডার স্বাদমত,  লবণ স্বাদমত,  ভাজা জিরার গুঁড়া ১ চিমটি,  তেল ভাজার জন্যকর্ণ ফ্লাওয়ার ৩/৪ টেবিল চামচ
প্রনালি:   উইংস থেকে চামড়া খুলে ফেলে দিন। চাইলে মাঝ থেকে দুভাগ করে নিতে পারেন।-তেল বাদে সমস্ত উপকরণ দিয়ে উইংগুলো মাখিয়ে রাখুন। কর্ণফ্লাওয়ারতা হালকা গালে লেগে থাকবে। খুব বেশী নয়। তারপর ডুবো তেলে লাল করে ভেজে নিন।ধাপ-২ (সস ও পরিবেশন)চিলি সস হাফ কাপমধু ২ টেবিল চামচলেবুর রস ২ টেবিল চামচতিলের তেল ১ টেবিল চামচ ধনিয়া পাতা মিহি কুচি ইচ্ছামতপ্রণালি-সবকিছু মিশিয়ে সস তৈরি করে ফেলুন।-গরম গরম ভাজা উইংস এই সসের মাঝে মাখিয়ে পরিবেশন করুন। আপনার স্বাদ অনুযায়ী সস কমবেশি করা যাবে। চাইলে ছড়িয়ে দিতে পারেন ভাজা তিল।
চিকেন মাঞ্চুরিয়ান
উপকরণ: হাড় ছাড়া মুরগি ১২০ গ্রাম (৮ টুকরো), আদা, রসুন, পেঁয়াজ কুচি ৩ টেবিল চামচ, কাঁচামরিচ কুচি ১ টেবিল চামচ, চিনি ২ টেবিল চামচ, ধনেপাতা কুচি ২ টেবিল চামচ, সয়াসস ১ টেবিল চামচ, ময়দা পরিমাণমতো, ডিম ১টি, তেল ও লবণ পরিমাণমতো।
প্রণালী: প্রথমে মুরগির টুকরো ভালো করে ধুয়ে রাখুন। তারপর ময়দা, ডিম, লবণ, চিনি একসাথে মিশান। মুরগির গায়ে এই মিশ্রণ ভালো করে মাখিয়ে আধঘন্টা রাখুন। তেল গরম করে মুরগি কম জ্বালে ভেজে রাখুন। কড়াইতে তেল গরম করে এতে আদা, রসুন, পেঁয়াজ, কাঁচামরিচ কুচিয়ে দিন। কিছুক্ষণ পর ধনেপাতা দিন এবং ভেজে তুলুন। তৈরি হয়ে গেল চিকেন মাঞ্চুরিয়ান।
কড়াই মুরগি:
উপকরণ :  হাড় ছাড়া মুরগির মাংস ছোট করে কাটা ৫০০ গ্রাম, পেঁয়াজ মোটা কুচি ১ কাপ, আদা বাটা ২ চা-চামচ, সয়াসস ১ টেবিল চামচ, ওয়েস্টার সস ১ টেবিল চামচ, টমেটো সস ৪ টেবিল চামচ, লেবুর রস ১ টেবিল চামচ, কালো গোলমরিচ গুঁড়া ১ চা-চামচ, মরিচ গুঁড়া ১ চা-চামচ, লবণ স্বাদমতো, দারচিনি ৪ টুকরা, এলাচ ৪টি, তেল আধভ কাপ, কাঁচা মরিচ ৪টি, টকদই ৪ টেবিল চামচ।
প্রণালি :  মাংস, আদা বাটা, সয়াসস দিয়ে মাখিয়ে ২০-২৫ মিনিট রাখতে হবে। লোহার কড়াইয়ে তেল গরম করে দারচিনি-এলাচের ফোড়ন দিয়ে মাংস দিয়ে তিন মিনিট ভেজে ওয়েস্টার সস দিয়ে দুই মিনিট ভুনে মরিচ গুঁড়া, গোলমরিচ গুঁড়া, পেঁয়াজ দিয়ে ভুনতে হবে। পেঁয়াজ নরম হয়ে এলে লবণ দেখে টমেটো, সস, দই লেবুর রস দিয়ে কিছুক্ষণ নাড়াচাড়া করে কাঁচা মরিচ দিয়ে নামাতে হবে।
KFC চিকেন ফ্রাই
উপকরণ : হাড় চামড়া সহ চিকেন - ১ কেজি, টেস্টিং সল্ট - ১ চা চামচ, বেকিং সোডা - ১ চা চামচ, ওয়েস্টার সস - ১ চা চামচ, কাল গোল মরিচ গুঁড়া - ১ চা চামচ,  চিলি সস - ২ টেবিল চামচ, কর্ণ ফ্লাওয়ার - ২ টেবিল চামচ, লবন - ১/৪ চা চামচ,  চিকেন বড় বড় টুকরো করে সব উপকরণ দিয়ে মেরিনেট করে রাখুন ১০-১২ ঘন্টা ।
ব্যাটার : পেপ্রিকা অথবা লাল গুঁড়া মরিচ - ১ চাচামচ,  সাদা গোল মরিচ গুঁড়া - ১ চা চামচ,  চিলি সস - ১ টেবিল চামচ, যেকোনো আটা - ১/২ কাপ
কর্ণ ফ্লাওয়ার - ২ টেবিল চামচ, বেকিং পাউডার - ১ চা চামচ,  লবন স্বাদ অনুযায়ী, টেস্টিং সল্ট - ১ চা চামচ,  অল্প পরিমান পানি
( সব উপকরণ একসাথে মিশান এবং পরিমাণ মতো পানি দিয়ে ঘন ব্যাটার তৈরি করুন )
কোটিং : কর্ণফ্লেক্স - ১ কাপ, চিপস - ১ কাপ, ব্রেডক্রাম্ব - ১ কাপ ( সব এক সাথে মিশিয়ে গুঁড়া করে নিন । বেশি গুঁড়া করবেন না ।) তেল ভাজার জন্য
প্রনালি :  মেরিনেট করা চিকেন ১০ মিনিট স্ট্রিম করে নিন। কোটিং একটি প্লাস্টিকের প্যাকেটে নিন ।এবার চিকেন ব্যাটার এর মধ্যে ভাল করে ডুবিয়ে নিন ব্যাটার এ ভাল করে মিশানোর পর কোটিং এর প্যাকেটে চিকেনগুলো দিয়ে ভাল করে ঝাকান ।এবার ভাল ভাবে ডুবো তেলে অর্ধেক ভেজে নিন ।
অল্প বাদামি কালার হয়ে হয়ে আসলে নামিয়ে টিস্যুর উপর রাখুন । মোটা কটিং এর জন্য আবার ও ব্যাটার এর মধ্যে ভাল করে ডুবিয়ে নিন পরে কটিং এর প্যাকেট মধ্যে দিয়ে ঝাকিয়ে নিন । এবার ডুবো তেলে মচমচে বাদামি কালার করে ভেজে তুলুন ।ফ্রেঞ্চ ফ্রাই এর সাথে চিলি সস দিয়ে পরিবেশন করুন দারুন মজাদার KFC চিকেন ফ্রাই ।
স্পাইসি চিকেন:
উপকরণ: মুরগি - ১কজি, মরিচগুড়ো - ৩tsp, সরিষা বাটা - ১ tsp, সরিষার তেল - ২ tsp, গোল মরিচ গুড়া - ১ tsp
দারচিনি - ২টা-৩টা, লবঙ্গ - ৭টা-৮টা, জিরা গুড়ো - ১ tsp, আদা বাটা - ২ tsp, রসুন বাটা - ২ tsp, পেয়াজ কুচি - ২ কাপ, পাকা টমেটো - ২ টা, লেবুর রস - ১/২ কাপ, কাচা মরিচ - ৩টা - ৪টা, তেল পরিমাণ মতো, লবন স্বাদমতো
প্রণালি: প্রথমে একটু মরিচ গুড়া আর লবন দিয়ে চিকেন টাকে ১ ঘণ্টা মারিনেট করে রাখতে হবে। ১ টা বাটিতে মরিচগুড়ো (৩ tsp), সরিষা বাটা (১ tsp), গোল মরিচ গুড়া (১ tsp), দারচিনি (২টা-৩টা), লবঙ্গ (৭টা-৮টা), জিরা গুড়ো (১ tsp), সরিষার তেল
(২ tsp) দিয়ে ভাল করে মিশায়ে রাখতে হবে। এক ঘণ্টা পর চিকেন তেলে ভেজে উঠিয়ে নিন, একই তেলে পেয়াজ ভেজে বাদামি কালার হলে তাতে লবন, আদা বাটা (২ tsp),রসুন বাটা (২ tsp) আর বাটিতে মিশিয়ে রাখা মসলা দিয়ে খুব ভালোভাবে কষাতে হবে। তারপর তাতে টমেটো টুকরোগুলো দিয়ে কিছুক্ষণ রান্না করতে হবে। টমেটো গলে গেলে তাতে ভেজে রাখা চিকেন এবং ১ কাপ জল ও লেবুর রস (১/২ কাপ) দিয়ে রান্না করুন। নামানোর কিছুক্ষণ আগে কাচা মরিচ (৩টা - ৪টা) দিয়ে আর ৫ মিঃ রান্না করুন । সবশেষে নামিয়ে সুন্দর ভাবে মন মতো গরম গরম পরিবেশন করুন।
শাহী চিকেন
উপকরণ: চিকেন ১ কেজি, টক দই ২০০গ্রাম, ছোটো এলাচ ২টি (গুঁড়ো), লবঙ্গ ২টি (গুঁড়ো), দারুচিনি ১টি (গুঁড়ো), পোস্ত ১টেবিল চামচ, নারকেলের দুধ ১কাপ
টম্যাটো পিউরি ১/২ কাপ, পেঁয়াজ ৪টি (কুচোনো), আদা বাটা ১/২ টেবিল চামচ, রসুন বাটা ১ চা চামচ, লঙ্কা গুঁড়ো ২ চা চামচ, হলুদ গুঁড়ো ১/২ চা চামচ কুচোনো কাজু বাদাম ১ টেবিল চামচ
প্রণালী: টক দই, আদা বাটা, টম্যাটো পিউরি, লঙ্কা গুঁড়ো, নুন, গরম মশলা গুঁড়ো চিকেনে মাখিয়ে রেখে দিতে হবে ৪৫ মিনিট। কড়াইতে সাদা তেল গরম করে তেজপাতা আর পেঁয়াজ কুচি দিতে হবে। পেঁয়াজ হালকা বাদামী হলে মাখা মাংস তেলের মধ্যে দিতে হবে। এবার হলুদ মেশাতে হবে। সমস্ত সামগ্রী এক সঙ্গে ভালো করে কষিয়ে নিয়ে নারকেলের দুধ দিতে হবে। এর সঙ্গে পোস্ত বাটাও দিতে হবে। অল্প আঁচে ততক্ষণ রেখে দিতে হবে যতক্ষণ না মাংস সেদ্ধ হয়। ওপরে তেল ভেসে উঠলে বুঝতে হবে যে রান্না শেষ হয়েছে। এরপর ওপরে শুধু কাজু বাদাম কুচি ছড়িয়ে দিয়ে গরম গরম পরিবেশন করতে হবে।
চিকেন ফিঙ্গার:
উপকরণ : মুরগির বুকের মাংস ২৫০ গ্রাম, ডিম ১টি, গোলমরিচের গুঁড়া আধা চা চামচ, মরিচের গুঁড়া ১ চিমটি, লবণ ১ চা চামচ, কর্নফ্লাওয়ার ২ টেবিল চামচ, লেবুর রস ১ চা চামচ, চিনি ১ চিমটি, তেল ২ কাপ।
প্রণালি :  ১. মাংস চিকন করে কেটে নিন।২. ধুয়ে লবণ, মরিচ গুঁড়া, গোলমরিচের গুঁড়া, ডিম, লেবুর রস, চিনি ও কর্নফ্লাওয়ার দিয়ে ১ ঘণ্টা মাখিয়ে রাখুন।৩. কড়াইয়ে তেল গরম করে (মাঝারি আঁচে) বাদামি করে ভাজুন। লক্ষ রাখবেন, যেন মচমচে হয়।৪. সস বা পুদিনা পাতায় চাটনি দিয়ে গরম গরম পরিবেশন করুন।
টমেটো চিকেন
উপকরণ : মুরগি ১টি, পেঁয়াজ বাটা ৪ টেবিল চামচ, আদা বাটা ২ টেবিল চামচ, রসুন বাটা ১ টেবিল চামচ, লবণ পরিমাণমত, দারুচিনি ২ টুকরো, এলাচ ৩টি, টমেটো ৩টি, টমেটো সস ২ টেবিল চামচ, সয়াবিন তেল আধা কাপ, কাঁচামরিচ ৭-৮টি, পেঁয়াজ কুচি আধা কাপ।
প্রণালী : মুরগি ছোট ছোট টুকরো করে নিতে হবে। গ্যাসে কড়াই গরম হলে তেল দিয়ে দিন। এরপর পেঁয়াজ কুচি হালকা বাদামি করে ভেজে নিতে হবে। এরপর একে একে আদা বাটা, রসুন বাটা, পেঁয়াজ বাটা দিয়ে ভালোভাবে কষাতে হবে, তেল উপরে উঠে এলে কাঁচামরিচ ৪টি দু’ভাগ করে দিয়ে দিন। এবার টমেটো সস এবং মুরগি দিয়ে আরও কিছুক্ষণ কষাতে হবে। টমেটোগুলো ৪ টুকরো করে নিতে হবে। মুরগি কষানো হলে দারুচিনি, এলাচ, লবণ দিন। মুরগি গলে গেলে টুকরো করা টমেটো এবং কাঁচামরিচ দিয়ে আঁচ কমিয়ে দিন। তেল উপরে উঠে এলে নামিয়ে পরিবেশন করুন টমেটো চিকেন।
চিকেন টিক্কা
উপকরণ :  হাড়ছাড়া চিকেন ব্রেস্ট-৪০০ গ্রাম(১/২ ইঞ্চি টুকরোয় কাটা) লাললঙ্কা বাটা-১ চা চামচ, আদা, রসুন বাটা-১ টেবিল চামচ, টক দই-৪ টেবিল চামচ
গরম মশলা গুঁড়ো-১/২ চা চামচ, লেবু-১টা, অলিভ অয়েল-৬ টেবিল চামচ, সবুজ ক্যাপসিকাম-২টো(১/২ ইঞ্চি টুকরোয় কাটা), মাঝারি সেদ্ধ চাল-২ কাপ
মাখন-২ টেবিল চামচ, চিনি-১ চা চামচ,  গোলমরিচ গুঁড়ো-১/২ চা চামচ, কমলালেবুর রস-১ কাপ, নুন-স্বাদ মতো l
প্রণালি : চিকেনের টুকরো লাল লঙ্কা বাটা, নুন, আদা-রসুন বাটা, টক দই, গরম মশলা গুঁড়ো, লেবুর রস ও ২ টেবিল চামচ অলিভ অয়েল দিয়ে ম্যারিনেট করে ফ্রিজে কয়েক ঘণ্টা রেখে দিন। একটা নন স্টিক প্যান গরম করে কমললেবুর রস দিন। ওর মধ্যে নুন, গোলমরিচ গুঁড়ো ও চিনি দিয়ে রান্না করে ঘন করে নিন। ঘন হয়ে এলে আগুন থেকে মাখন মিশিয়ে নিন। চিকেনের টুকরো ও ক্যাপসিকাম টুকরো পর্যায়ক্রমে শিকে গেঁথে নিন। একটা তাওয়া গরম করে অল্প তেল ছড়িয়ে তার ওপর শিক গুলো রাখুন। একটা মোল্ডে মাঝারি সেদ্ধ চাল প্যাক করে নিয়ে সার্ভিং প্লেটের ওপর আনমোল্ড করে ওপরে এক টেবিল চামচ অলিভ অয়েল ছড়িয়ে দিন।তাওয়ার ওপর শিক উল্টে পাল্টে দুই পিঠ সমানভাবে শেঁকে নিন। শিক ভাতের ওপর রেখে ওপরে অরেঞ্জ জুসের সস ছড়িয়ে পরিবেশন করুন।
চিকেন দোপেঁয়াজা:
উপকরণ : চিকেন ১ কেজি মাঝারি টুকরো করা, পেঁয়াজ মোটা করে কাটা ১ কাপ, সয়াবিন তেল পরিমাণমতো, হলুদ গুঁড়া ১ টেবিল চামচ, লাল মরিচের গুঁড়া ২ চা-চামচ, গরম মসলা গুঁড়া ১ টেবিল চামচ, তেজপাতা ২টি, লবণ স্বাদ অনুযায়ী, চিলি সস ১ টেবিল চামচ, টমেটো সস ১ টেবিল চামচ, সিরকা ২ টেবিল চামচ, জিরা গুঁড়া ১ চা-চামচ, আদাবাটা ১ টেবিল চামচ, রসুনবাটা ১ টেবিল চামচ, কাঁচা মরিচ ৫-৬টি।
প্রস্তুত প্রণালি : প্রথমে মুরগির টুকরাগুলো ভালো করে ধুয়ে কেচে নিয়ে তাতে সব উপকরণ মাখিয়ে প্রায় ২ ঘণ্টা ফ্রিজে রেখে দিন। (পেঁয়াজ ও সস বাদে)।
এখন মাখানো চিকেন পরিমাণমতো জল দিয়ে সিদ্ধ করে নিতে হবে। চিকেনে গ্রেভি থাকতে হবে পরিমাণমতো। একটি কড়াইতে তেল গরম করে পেঁয়াজ দিয়ে হালকা ভেজে তাতে সিদ্ধ চিকেন, কাঁচা মরিচ এবং সস দিয়ে ভালো করে কষিয়ে রান্না করে মাখা মাখা অবস্থায় নামিয়ে ফেলুন চিকেন দোপেঁয়াজা।
মসালেদার চিকেন ললিপপ
উপকরণ : মশলার জন্য-শুকনো লঙ্কা-৮টা,  গোল লঙ্কা-৬, ৭টা,  আদা-১ ইঞ্চি(থেঁতো করা), রসুন-৫, ৬টা,  কাঁচালঙ্কা-২টো, জিরে-২ চা চামচ,  মৌরি-১ চা চামচ,  গোটা গোলমরিচ-৫, ৬টা,  দারচিনি-১ স্টিক,  গোলমরিচ গুঁড়ো-১ চিমটি,  লবঙ্গ-৪টে, কারিপাতা-১৫টা,  ধনে-১ চা চামচ, ধনেপাতা কুচি-১ মুঠো, হলুদ-১ চা চামচ,  নুন-স্বাদ মতো,  তেল-১,২ চা চামচ
চিকেনের জন্য-৮ থেকে ১০টা চিকেন ললিপপ-ছাল সমেত,  হলুদ-১ চা চামচ, নুন-স্বাদ মতো,  লাল লঙ্কাগুঁড়ো-১,২চাচামচ,  তেল-২ চা চামচ, চিনি-সামান্য
বেস তৈরি করার জন্য-তেল-২,৩ চা চামচ,  সর্ষে-২ চা চামচ,  কারি পাতা-৭,৮টা, পেঁয়াজ-১/২, মশলা-১ ১/২ টেবিল চামচ,  তেঁতুল বাটা-৩ চা চামচ, পাটালি গুড়-১ চা চামচ(গুঁড়ো),  লেবুর রস-অর্ধেক লেবুর,  ধনে পাতা-সাজানোর জন্য
কীভাবে বানাবেন-মশলা-সব উপকরণ একসঙ্গে ১ মিনিট শুকনো খোলায় ভেজে নিন। ভাজা মশলা একসঙ্গে ব্লেন্ডারে গুঁড়ো করে নিন।  চিকেন-চিকেন ললিপপ হলুদ, নুন, লাল লঙ্কাগুঁড়ো ও ২ চা চামচ তেল দিয়ে ম্যারিনেট করে নিন। এবারে সসপ্যানে অল্প তেল দিয়ে ললিপপ এপিঠ ওপিঠ উল্টে এমন ভাবে ভেজে নিন যাতে আধ সেদ্ধ হয়ে যায়। চিনি দিয়ে আরও কিছুক্ষণ রান্না করে নিন।
বেস-একটা প্যানে রিফাইন্ড অয়েল দিয়ে সর্ষে, কারিপাতা ও পেঁয়াজ একসঙ্গে ভেজে নিন। এর মধ্যে মশলা ও চিকেন ললিপপ দিয়ে সাঁতলে নিন। তেঁতুল বাটা, গুড় ও জল দিয়ে ভাল করে মিশিয়ে চাপা দিয়া রাখুন। কিছুক্ষণ পরে ঢাকনা খুলে লেবুর রস মেশান। ভাল করে মিশিয়ে নিয়ে চিকেন সেদ্ধ হওয়া পর্যন্ত রান্না করুন। হয়ে গেলে ধনেপাতা কুচি দিয়ে গরম গরম পরিবেশন করুন।
চিকেন রোল:
উপকরণ : চিকেন বুকের অংশ ২ পিস,চাইনিজ মসলা ১ চা চামচ, লবণ আধা চামচ, মরিচ গুঁড়া ১ চা চামচ, বাটার ১ চা চামচ,
তেল ভাজার জন্য পরিমাণমতো। সব এক সাথে মেখে সিদ্ধ করে ছিঁড়ে নিন।
উপকরণ : ময়দা ২ কাপ, লবণ পরিমাণমতো।
প্রনালি: চিকেন সিদ্ধ করে ছিঁড়ে নিন। ময়দা গরম জলে মেখে ডো করে নিন। এবার পাতলা রুটি বেলে স্টাফিং ভরে ভাজ দিয়ে তেলে ভেজে নিন। পরিবেশন করুন।
চিকেন রেশমি কাবাব
উপকরণ : মুরগির মাংস ৭০০ গ্রাম, পেঁয়াজ, আদা ও রসুন কাটা মিলিয়ে ২০০ গ্রাম, লবণ স্বাদমতো, চিনি আধা চা-চামচ, ঝরি করা পানি আধা কাপ, কাঁচামরিচ ও পুদিনা বাটা ২ টেবিল চামচ, লাল মরিচের গুঁড়া ১ চা-চামচ, টক দই আধা কাপ, সরিষার তেল পরিমাণমতো।
প্রস্তুত প্রণালি : প্রথমে মুরগির মাংসের টুকরোগুলো ভালো করে ধুয়ে নিন। তাতে একে একে সব বাটা মসলা, তেল ও টক দই দিয়ে মাখিয়ে প্রায় ২ ঘণ্টা ফ্রিজে রেখে দিন। তারপর একটি ননস্টিক ফ্রাইপ্যানে অল্প আঁচে সোনালি রঙের করে ভেজে একটি সার্ভিং ডিশে তুলে নানরুটি দিয়ে গরম গরম পরিবেশন করুন।







Reciprocal Link
© Copyright 2006 All Rights Reserved
Design by Kishor Bhattacharjee

Contact Admin
About me